My Vervoeste (lewens)Mat – hier "blok" ek!
My Vervoeste (lewens)Mat
En hier kom Lainey hierop 'n Sondagaand en laat val die bom.
Ouma, ek en my pappa en tannie Melissa-hulle gaan ons eie huis kry. Pappa weet nie hoe om dit te sê nie, daarom sê ek vir jou. Ten aanhore van haar pa en die einste tannie Melissa. Die ene selfvoldaandheid.
Ek sit lam van skok, en doen als binne myself om nie my hart op hierdie oomblik aan haar te wys nie. Soveel gedagtes gaan deur my kop teen die spoed van lig, ek is skoon naar. Maar ek durf nie wys nie. Dit is goed so Lainey, solank pappa net weet ek en oupa dra nie 'n sent by tot hierdie venture nie. Hy moet sy somme behoorlik gaan maak en dan moet hy daarvolgens besluit, die oomblik wat julle uit is, betaal hy vir ALS self. Dit is goed so.
Ek wil huil hierbinne my. Hierdie agterstevoor om doen van dinge werk nie vir my nie – ek is te oud.
Ek het nog altyd geweet dit gaan die een of ander tyd kom – maar nie so nie. Ek het Elaine grootgemaak alhoewel dit saam met haar pa was, en vir 'n rukkie saam met haar ma, sy is as pap baba in en om my huis – vir haar is dit reg om die skuif te maak, sy wik of weeg nie, sê dit nes dit is.
Ek is rerig bang vir hierdie nuwe onbekende pad van haar pa, ek is bang vir my eie al hoe leër erf, ek is bang vir my kind wat te bang is vir die huwelik, en dat hy 'n gewillige vrou het wat bereid is om haar en haar kind aan 'n saamblyery bloot te stel.
Ek wonder oor die vb wat dit vir twee dogtertjies beteken, dit gee vir hulle ammunisie vir die toekoms in hul eie lewe. Wat sal enige persone kan sê as een van die dogtertjies saam met iemand wil bly sonder dat God se seëning oor hulle is? NIKS…. net mooi niks, want dit is hoe hulle rolmodelle dit gedoen het.
Ek begin werk, skoonmaak hierop die heilige Sondag, dit is al wat help as my kop die slag so bitter hard raas en my hart so stukkend voel. My Lainey se wegtrek van my is net mooi niks vir haar nie…. sy trek en sy is nie te bang om dit vir my te sê nie. Sy sien nie wat haar gemaklik omgaan van haar woorde aan my hart doen nie – en ek weet dit is seker maar hoe die lewe rol. Ek is ouma, ongeag…
Ek sien in my geestesoog hoe my lewenspad vorentoe lyk, min wasgoed, die sirkel om my eetkamertafel heelwat kleiner, handevat voor ete minder, kleiner hoeveelhede kos, van 5 na 3 en dan seker ook nie meer 'n leeftyd verder nie, van 3 na 2 en dan is daar die onafwendbare – 1 wat oorbly, wie weet ek nie, dankie tog daarvoor.
Maar vanaand is die aand wat my hart huil – my Lainey wil met oorgawe vlieg na 'n ander nessie… ek gaan oorbly met 'n oupa wat weier om sy lelike baard af te skeer, want die baard gee hom klaarblyklik gesag en ek is nie juis 'n baardmens nie. Die baard laat my aan my man se pa dink, en julle weet die dinamiek tussen ons is nou nie juis fantasties nie. Ek het nou al geskimp, reguit gewees, selfs gesê dit laat "jou" oud lyk sonder dat daar gehoor gegee word. Vanmiddag het ek selfs erken, damn, hierdie baard laat jou nes jou pa lyk, and it doesn't do it for me…. en al wat hy doen is, hy lig sy wenkbrou en baard voort.
Nou ja, dit is waarmee ek gaan opeindig, 'n skaakspelende-baardman. En 'n diep gat wat Lainey en haar pa se stilte in my huis gaan laat as die laaste vraggie van hul aardse besittings op 'n trokkie gelaai word om in sg "sonde" met 'n ander te gaan leef. Maar ek sal nogsteeds bid, Here seën asb hul "huisie" waar dit ookal mag wees, seën dit – want hulle wil nie van beter weet nie. En ek wil my kind nooit weer in dieselfde pyn sien as die pyn wat 'n egskeiding oor sy pad gebring het nie – en ja, Here ek weet als is net tydelik, ja Here, ek weet dit is U kinders en daarom sal ek elke dag vir U sê kyk asb na U kinders… en as dit kan, laat die man asb tog net ontslae raak van die gesaghebbende baard… ek hou nie van al die hare nie!!
Julie 9, 2017
15 thoughts on "My Vervoeste (lewens)Mat"
Julie 9, 2017 at 11:04 nm
Ai die loop van die lewe. Dit bring soveel emosies, soveel aanpassings en al wat ons kan doen is voort leef en vertrou. Sterkte
Julie 10, 2017 at 8:03 vm
My hart huil saam met jou. Kan net dink hoe jy voel. Drukkie vir jou en weet ek bid vir julle.
Julie 10, 2017 at 8:08 vm
Baie dankie, ek sê nooit nee dankie vir enige gebed nie!
Julie 10, 2017 at 10:04 vm
Jong, kinders kan ook soms na 'n situasie kyk en vir hulle self sê dis nie reg nie en dan hulle lewens lei soos hulle goed dink. Besides, moenie vergeet dat God se planne nie altyd ons s'n is nie.
My pa se advies aan my op skool was: Moenie vas uitgaan nie! Spyker net! Sy woorde. Nie myne nie. Gelukkig het ek die savvy gehad om nie na hom te luister nie.
Julie 10, 2017 at 10:12 vm
Ek deel glad nie daai sentiment nie, jou pa sin – geen persone het enige sekuriteit in so spyker verhouding nie en mense loop met jare se bagasie daarna – maar ja, op my kinders se ouderdom kan ek net sê wat ek dink en dan doen hulle maar dit waarmee hulle gemaklik voel. Maar ek verstaan dit baie goed dat my kind doodbang vir die huwelik is – maar wat hy nie besef nie in enige saambly verhouding is daar ook wetlike gevolge indien dit nie sou uitwerk nie, dan praat ek nie eens van die emosionele trauma aan mense as dit nie uitwerk nie. Ek weet nie watter een is die ergste nie!
Julie 10, 2017 at 10:56 vm
Ons het altyd gesê my Pa se kennis van hande werk is awesome, maar lewenslesse vat ons liewers iewers anders.
Ek is self nie 'n ouer nie, so ek kan nie vir jou rerig vertel of selfs 'n voorstel gee van wat om te doen nie.
Miskien dalk net met jou seun gesels en hom vra of hy nie bekommerd is oor die voorbeeld wat hy stel vir sy dogtertjie nie, of dalk vir hom vra watse uitwerking dit sal hê op haar?
Maar hey! Ons is ons eie mense, vry om die keuses te maak wat ons dink reg is. Tyd sal leer.
Julie 10, 2017 at 10:05 vm
PS: Jou man se baard lyk nie so erg nie. Ten minste lyk hy nie soos van die Groot Trek Boere wat ek sien rondloop hier by ons nie.
Julie 10, 2017 at 10:13 vm
Ek hou nie daarvan nie, en hopelik maak hy binnekort plan daarmee as hy gedurig my affersie moet aanhoor!
Ek sal eerlik wees: Ek mention net ek wil baard groei dan gee my vrou 1001 redes om dit nie te doen nie.
Julie 10, 2017 at 11:03 vm
Luister na jou vrou, jy mag dalk in die woestyn gaan as jy nie luister nie…. tussen my en jou…
Julie 12, 2017 at 7:47 nm
Dit moet baie erg wees. Om 'n kind eintlik groot te maak, maar geen werklike se te he in haar lewe nie. Ek dink aan jou.
Julie 12, 2017 at 9:19 nm
Nee ek oordryf maar so bietjie, ek het gehelp waar dit nodig was, maar nou voel hy dit is tyd en ek is eintlik bly want ek gaan uiteindelik huurinkomste met my dogter se plek maak, want sy wil in sy plek intrek dan verhuur ek haar plek aan iemand anders. Hy is rerig grotendeels verantwoordelik tot op hede vir haar grootmaak gewees, ek het gehelp as hy klas het en dan natuurlik finansieël. Hy trek darem ook nou nie landuit nie, so ek sal my pieringoog beslis gereeld sien. Ek is bly want dit is tyd, hy is 32 en sy is opgewonde vir iets nuut. Bid en bid en bid sal ek vir hulle en vir myself. So eknis eintlik tussen die boom en die bas ek weet nie rerig hoe ek die heeltyd voel nie. 🤗🤗
Julie 13, 2017 at 9:14 nm
Ek hoop dit werk goed uit vir hulle. En dat dit vir jou ook iets nuut uitdraai.
Julie 14, 2017 at 8:21 vm
Hy begin nou weer al hoe minder lus lyk na die wegtrek – veral omdat hy sien ek het vrede in my hart Maar ja, ek is nou na Elaine se aankondiging rustig en beslis opgewonde oor die vooruitsig dat hulle gaan trek. Hy moet nou net asb tog sover kom 😉